### Resumé

I forbindelse med realiseringen af Lokalplan nr. 120234 , der udlægger et område ved [adresse], til boligformål, er det nødvendigt at udarbejde et tillæg til [adresse] spildevandsplan 2020-2028, der udlægger lokalplanområdet til spildevandskloakeret.

### Sagsfremstilling

Området er omfattet af lokalplan 120234, der er vedtaget af Give Byråd d. 27. november 2002. Lokalplanen giver mulighed for opførsel af åben-lav boligbebyggelse. Lokalplanområdet dækker ca. 0,45 ha og er i kommuneplanen udlagt til boligområde.

Området er ikke udlagt til kloakopland, og områdets nuværende anvendelse er landbrugsjord. Området vil med tillægget spildevandskloakeres, dvs. at spildevand håndteres af [adresse], mens tag- og overfladevand nedsives lokalt. [adresse] forsyner hver enkelt ejendom med en stikledning til spildevand. Spildevandet ledes til [adresse].

Forslaget har været i 8-ugers offentlig høring fra uge 35 til uge 43 2024. Der er ikke indkommet høringssvar i perioden.

### Økonomi

[adresse] etablerer de nødvendige spildevandsledninger frem til grundgrænsen. Der opkræves tilslutningsbidrag vedrørende spildevand i henhold til [adresse] gældende betalingsvedtægt.

### Klima og resiliensvurdering

I forbindelse med spildevandskloakeringen vil det være nødvendigt at etablere nye ledninger. Der forventes en meget begrænset CO2-udledning som følge af produktionen af materialer og anlægsarbejde.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler overfor Økonomiudvalget og Byrådet at vedtage [adresse] 10 til kommunens spildevandsplan.

### Beslutning

Anbefalet.